— Было гэта ў канцы чатырнаццатага — пачатку пятнаццатага стагоддзя, — так Рамуальда Ігнацьеўна прачытала ў архівах. Яны з мужам Тадэвушам Люцыянавічам — знакамітыя на Стаўбцоўшчыне (дый не толькі) аматары-краязнаўцы. Ужо і самі не памятаюць, колькі ж год цікавяцца гісторыяй родных Рубяжэвічаў і наваколля. Захапленне Сабалеўскіх краязнаўствам ведаюць і ў некаторых беларускіх турфірмах — вось і звяртаюцца да іх, каб… правялі экскурсію. Тады самая звычайная на першы погляд беларуская вёска Рубяжэвічы паўстае перад дапытлівым слухачом у зусім новым святле.